
                             PL-x 352/2021

                             Bucureşti,  12.10.2021






                        



                                                    

                                                   A  V  I  Z

asupra proiectului de Lege  privind aprobarea Ordonanţei de urgenţă
 a Guvernului nr. 59/2021 pentru modificarea şi completarea 
Legii nr. 227/2015 privind Codul fiscal




În conformitate cu prevederile art. 95 și ale art. 117 alin. (3) din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege privind aprobarea Ordonanţei de urgenţă a Guvernului nr. 59/2021 pentru modificarea şi completarea Legii nr. 227/2015 privind Codul fiscal, transmis cu adresa nr. PL-x 352 din                            20 septembrie 2021, înregistrată sub nr. 4c-1/341 din 21 septembrie 2021. 
Senatul, în calitate de primă Cameră sesizată, a adoptat iniţiativa legislativă                   în şedinţa din 14 septembrie 2021, cu respectarea prevederilor articolului 76 alineatul (2) din Constituția României, republicată. 
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat,                            Camera Deputaţilor este  Cameră decizională. 
Potrivit reglementărilor art. 62, art. 54 alin. (3) teza I și art. 131   din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus, în şedinţa din 12 octombrie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.
[bookmark: _GoBack]Inițiativa legislativă are ca obiect de reglementare modificarea şi completarea Legii nr. 227/2015, în scopul alinierii legislaţiei naţionale de profil la normele Directivei (UE) 2017/2455, respectiv ale Directivei (UE) 2019/1995. Conform expunerii de motive, proiectul vizează o serie de simplificări pentru persoanele impozabile care efectuează vânzări de bunuri la distanţă sau prestează servicii către persoane neimpozabile din UE, ca răspuns la pandemia de COVID-19. De asemenea, se propune amânarea datei pentru declararea şi plata impozitului specific aferent semestrului I 2021, de la data de 25 iulie 2021, la data de               25 decembrie 2021, inclusiv.
Membrii Comisiei au analizat proiectul de lege supus avizării, expunerea                     de motive,  avizul favorabil al Consiliului Economic și Social, cu propuneri de modificare, transmis cu adresa nr. 4500 din 9 iunie 2021 precum și avizul favorabil al Consiliului Legislativ, cu observaţii şi propuneri, transmis cu adresa nr. 488 din 24 iunie 2021.
În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de lege, în forma adoptată de Senat. 
În raport cu obiectul şi conţinutul său, inițiativa legislativă face parte din categoria legilor ordinare.



      PREŞEDINTE	                                    SECRETAR                   
	
     Costel Neculai DUNAVA                                                     Gheorghe ȘOLDAN



                                                                                                               Consilier parlamentar
Alina Cristina HODIVOIANU


























2

image1.jpeg




